యాక్షన్ హీరోల్లో గోపీచంద్కు ప్రత్యేకమైన స్థానం ఉంటుంది. అయితే.. ఇటీవలి కాలంలో సరైన హిట్టు లేక సతమతమవుతున్న గోపీచంద్.. ప్రస్తుతం సంపత్ నంది డైరెక్షన్లో గౌతమ్నంద అనే సినిమాలో నటిస్తున్నాడు. స్టైలిష్ యాక్షన్ ఎంటర్టైనర్గా తెరకెక్కుతున్న ఈ సినిమాలో గోపీచంద్.. దక్షిణాదిలో ఏ హీరో చేయని రీతిలో హాలీవుడ్ స్టైల్ స్టంట్ను చేశాడట. ఈ విషయాన్ని సంపత్ నంది తన ట్విట్టర్ అకౌంట్ ద్వారా తెలియజేశాడు. ‘‘దక్షిణాది సినిమాలోనే తొలిసారి. గౌతమ్ నందా సినిమాలో పూర్తి స్థాయి స్కై డైవింగ్ సీన్ షూటింగ్ను పూర్తి చేశాం. గోపీచంద్ గారి ధైర్యానికి హ్యాట్సాఫ్. సినిమాకు సంబంధించిన మరిన్ని అప్డేట్స్ త్వరలోనే చెప్తాం. ఆయన అభిమానులకు ఈ సినిమా విందు భోజనమే’’ అని ట్వీట్ చేసిన సంపత్.. ఆ షూట్కు సంబంధించిన ఫొటోలను ట్విట్టర్లో పోస్ట్ చేశాడు. ఈ స్టంట్ సీన్ హీరో ఇంట్రడక్షన్ పాటకు సంబంధించిందని టాక్. ప్రస్తుతం దుబాయ్లో గోపీచంద్ ఇంట్రడక్షన్ సాంగ్ను తెరకెక్కిస్తోంది చిత్ర యూనిట్. ఆ పాటకు రాజు సుందరం కొరియోగ్రాఫర్గా వ్యవహరిస్తున్నాడు.
action herollo gopichandku pratyekamaina sthaanam untundi. ayithe.. iteevali kaalamlo saraina hittu leka satamatamavutunna gopichand.. prastutam sampat nandi directionlo goutamnanda ane cinemalo natistunnadu. stylish action entertainerga terakekkutunna ee cinemalo gopichand.. dakshinaadilo e heero cheyani reetilo halivud style stantnu chesadata. ee vishayaanni sampat nandi tana twitter acount dwara teliyajesaadu. ‘‘dakshinaadi cinemalone tolisari. gautam nanda cinemalo puurti sthaayi skai diving sean shootingnu puurti chesham. gopichand gaari dhairyaaniki hatsaf. sinimaaku sambandhinchina marinni apdates twaralone cheptam. aayana abhimaanulaku ee sinima vindu bhojaname’’ ani tweet chesina sampat.. aa shootku sambandhinchina photolanu twitterlo post cheshaadu. ee stunt sean heero intradakshan paataku sambandhinchindani tack. prastutam dubaaylo gopichand intradakshan saangnu terakekkistondi chitra unit. aa paataku raju sundaram koriographarga vyavaharistunnaadu.